
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων οικισμού Σιτοχώρου Ν. Λάρισας με πληθυσμό 
μέχρι και 2000 κατοίκους και καθορισμός όρων και περιορι¬ 
σμών δόμησης αυτού.. 1 

Έγκριση τοπικού ρυμοτομικού σχεδίου και καθορισμού όρων δό¬ 
μησης στην εκτός σχεδίου περιοχή της χιλιομετρικής θέσης 
265 της εθνικής οδού Αθηνών-Θεσσαλονίκης μέσα στην απαλ- 
λοτριωμένη ζώνη για δημιουργία χώρου στάθμευσης και ανά¬ 


παυσης . 2 

Τροποποίηση του ρυμοτομικού σχεδίου πόλεως Βόλου στο Ο. Τ. 
903 συνοικία Νέα Λημητριάδα . 3 


Χαρακτηρισμός κατοικημένης περιοχής τμήματος της Εθνικής 
οδού Τρικάλων - Ιωαννίνων στην περιοχή Ανάληψη Τρυγόνας 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 5045 (1) 

Καθορισμός ορίων οικισμού Σιτοχώρου Ν. Λάρισας με πληθυσμό μέ¬ 
χρι και 2000 κατοίκους και καθορισμός όρων και περιορισμών 

δόμησης αυτού. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του από 24.4.1985 Π.Α. (ΦΕΚ 181Δ/3.5. 
1985) «Περί τρόπου καθορισμού ορίων οικισμού της χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχανικών, στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων που αφορούν στον προσδιορισμό των ορίων των 
υπόψη οικισμών. 

3. Τα δελτία Αρχιτεκτονικής αναγνώρισης των οικισμών που συ¬ 
μπληρώθηκε από τους προαναφερόμενους Μελετητές κατά τις υποδεί¬ 
ξεις των σχετικών προδιαγραφών του Τ.Χ.Ο.Π. 

4. Την υπ’αριθ.7049/30.10.1985 απόφασή μας για την κατηγο- 
ριοποίηση των οικισμών του Ν. Λάρισας που έχουν πληθυσμό μέχρι 
και 2000 κατοίκους. 

5. Τα πληθυσμιακά στοιχεία της τελευταίας απογραφής του κρά¬ 
τους της Ε.Σ.Υ.Ε. 

6. Την υπ’ αριθ. 222/10/19.9.1985 γνωμοδότηση του Συμβου¬ 
λίου Χ.Ο.Π. του Νομού. 


7. Την υπ αριθ. 16/7/25.6.1985 απόφαση του Κοινοτικού Συμ¬ 
βουλίου Σιτοχώρου, αποφασίζουμε: 

I. Καθορίζουμε τα όρια του οικισμού Σιτοχώρου Κοινότητας Σιτο- 
χώρου Επαρχίας Φαρσάλων του Ν. Λάρισας με στοιχεία 1-2-3-4.... 
21-22-1 όπως αυτά φαίνονται στο συνοδευτικό της παρούσας σχεδιά- 
γραμμα κλίμακας 1:5000 που αποτελεί αναπόσπαστο μέρος της από¬ 
φασης αυτής και συντάχθηκε βάσει στοιχείων χαρτών και επί τόπου 
ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης. 

Εντός των ορίων του οικισμού Σιτόχωρο θεωρούνται άρτια και 
οικοδομήσιμα τα γήπεδα που έχουν α) Ελάχιστο εμβαδόν 400 τ.μ. 

Μέγιστος αριθμός ορόφων 2 και μέγιστο ύψος 7,50μ. 

Κατά παρέκλιση εντός των ορίων των οικισμών θεωρούνται άρτια 
τα γήπεδα με όποιο εμβαδόν είχαν στις 3.5.1985 ημέρα δημοσίευσης 
του από 24.4.1985 Δ/τος. 

Β. Ειδικοί όροι Δόμησης. 

Επικάλυψη: Στέγη με κεραμίδια και κλίση μέχρι 50%. 

Επιφάνειες των όψεων του κτιρίου: Με παραδοσιακά υλικά και 
χρώματα. 

Οι ανοιχτοί εξώστες να μην καταλαμβάνουν ολόκληρο το μήκος 
της όψεως. 

. Ανοίγματα: Μέγιστο ποσοστό το 25% της επιφάνειας της όψης 
εφόσον πρόκειται για κατοικία. 

Περίφραξη: Παραδοσιακά υλικά και χρώματα της όψεως. 

III. α) Πριν από οποιαδήποτε κατάτμηση οικοπέδων εντός των ορί¬ 
ων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων Κοινόχρηστων χώρων 
και η δημιουργία νέων Κοινόχρηστων χώρων σύμφωνα με τα οριζό¬ 
μενα στις διατάξεις της παραγράφου 1 του άρθρου 6 του από 24.4. 
1985 Διατάγματος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985). 

Η παρούσα απόφαση με το σχεδιάγραμμα οριοθέτησης του οικι¬ 
σμού που τη συνοδεύει να δημοσιευθεί στην Εφημερίδα της Κυβερνή- 
σεως. 

Λάρισα, 30 Οκτωβρίου 1985 

Ο Νομάρχης 
ΑΠ. ΒΛΑΣΙΑΑΗΣ 

Αριθ. 7124 (2) 

Έγκριση τοπικού ρυμοτομικού σχεδίου και καθορισμού όρων δόμησης 
στην εκτός σχεδίου περιοχή της χιλιομετρικής θέσης 265 της εθνι¬ 
κής οδού Αθηνών - Θεσσαλονίκης μέσα στην απαλλοτριωμένη 
ζώνη για δημιουργία χώρου στάθμευσης και ανάπαυσης. 

Ο ΝΟΜΑΡΧΗΣ ΜΑΓΝΗΣΙΑΣ 

' Εχοντας υπόψη: 

1. Τις διατάξεις: 

α) του από 17.7.1923 Ν.Δ/τος «περί σχεδίων πόλεων κωμών και 
συνοικισμών του Κράτους και οικοδομής αυτών» όπως τροποποιήθη¬ 
καν και συμπληρώθηκαν μεταγενέστερα και ειδικότερα των άρθρων 
3, 9 και 70 αυτού. 

β) του αριθ. 1018/71 Π. Δ/τος περί τροποποιήσεως και συμπλη- 
ρώσεως του Α. Ν. 314/68 περί παροχής εις τον Υπουργόν Βορείου 
Ελλάδος και τους Νομάρχας αρμοδιότητος επί θεμάτων επεκτάσεως 
ή τροποποιήσεως σχεδίων πόλεων και κωμών. 

γ) του Ν. 1337/1983 περί επεκτάσεως πολεοδομικών σχεδίων 
οικιστικής ανάπτυξης και σχετικών ρυθμίσεων. 

δ) του Π. Δ/τος αριθ. 443/1983 για μεταβίβαση αρμοδιότητας 
στους Νομάρχας έγκρισης τροποποιήσεων ρυμοτομικών σχεδίων και 
επιβολής προκηπίων. 


2. Το άρθρο 26 του Ν. 1337/83 όπως αντικαταστάθηκε με την 
παρ. 13 του άρθρου 8 του Ν. 1512/1985. 

3. Τη σύμφωνη γνώμη του Συμβουλίου Χωροταξίας, Οικισμού και 
Περιβάλλοντος που διατυπώθηκε στην αριθ. 24 πράξη αυτού κατά 
την συνεδρίαση της 10.9.1985, αποφασίζουμε: 

Εγκρίνουμε το τοπικό ρυμοτομικό σχέδιο στην εκτός σχεδίου πε¬ 
ριοχή της χιλιομετρικής θέσης 265 χιλιόμετρα της Εθνικής οδού 
Αθηνών-θεσσαλονίκης μέσα στην απαλλοτριωμένη ζώνη για δημιουρ¬ 
γία χώρου στάθμευσης και ανάπαυσης και τους όρους δόμησης που 
καθορίζονται όπως ειδικότερα φαίνεται στο θεωρημένο από την Προΐ- 
σταμένη του ΤΠ και ΠΕ Ν. Μαγνησίας πρωτότυπο τοπογραφικό διά¬ 
γραμμα κλίμακας 1:500. 

Η υπ’ αριθ. 3404/17.9.1985 απόφαση ανακαλείται λόγω μη δη- 
μοσιεύσεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Βόλος, 14 Νοεμβρίου 1985 

Ο Νομάρχης 
ΕΥΡ. ΚΑΦΑΝΤΑΡΗΣ 

Μ5. 


Αριθ. 7122 (3) 

Τροποποίηση·του ρυμοτομικού οχεδίου πόλεως Βόλου στο Ο. Τ. 903 
συνοικία Νέα Δημητριάδα. 

Ο ΝΟΜΑΡΧΗΣ ΜΑΓΝΗΣΙΑΣ 

’ Εχοντας υπόψη: 

1. Τις διατάξεις: 

α) του από 17.7.1923 Ν. Δ/τος περί σχεδίων πόλεων Κωμών και 
συνοικισμών του Κράτους και οικοδομής αυτών όπως τροποποιήθη¬ 
καν και συμπληρώθηκαν μεταγενέστερα και ειδικότερα των άρθρων 
3, 9 και 70 αυτού. 

β) του αριθ. 1018/Π. Δ/τος περί τροποποιήσεως και συμπληρώ- 
σεως του Α. Ν. 314/68 «περί παροχής εις τον Υπουργό Βορείου 
Ελλάδος και τους Νομάρχες αρμοδιότητας επί θεμάτων επεκτάσεων 
ή τροποποιήσεως σχεδίων πόλεων και κωμών». 

γ) Του Νόμου 1337/83 «περί επεκτάσεως πολεοδομικών σχεδίων, 
οικιστικής ανάπτυξης, και σχετικών ρυθμίσεων». 

4) του Π. Δ/τος αριθ. 443/83 για μεταβίβαση αρμοδιότητος 


στους Νομάρχες έγκρισης τροποποιήσεων ρυμοτομικών σχεδίων και 
επιβολής προκηπίων το εγκεκριμένο σχέδιο πόλεως Βόλου. 

2. Τις αριθ. 204/1984 αποφάσεις του Δημοτικού Συμβουλίου. 

3. Την από 21.5.1985 σύμφωνη εισήγηση της μελετητικής ομά¬ 
δας ΕΠΑ. 

4. Τη σύμφωνη γνώμη του Συμβουλίου Χωροταξίας Οικισμού και 
Περιβάλλοντος που διατυπώθηκε στην αριθ. 16 πράξη αυτού κατά τη 
συνεδρίαση της 2.7.1985, αποφασίζουμε: 

Εγκρίνουμε την τροποποίηση του ρυμοτομικού σχεδίου πόλης Βό¬ 
λου στο Ο. Τ. 903 συνοικία Ν. Δημητριάδα όπως ειδικότερα φαίνεται 
στο θεωρημένο με ημερομηνία 13.11.1985 από την Προϊσταμένη του 
ΤΠ και ΠΕ Νομού Μαγνησίας πρωτότυπο τοπογραφικό διάγραμμα 
κλίμακας 1:500. 

Η απόφαση αυτή να δημοσίευθεί στην Εφημερίδα της Κυβερνή- 
σεως. 

Βόλος, 14 Νοεμβρίου 1985 
Ο Νομάρχης 
ΕΥΡ. ΚΑΦΑΝΤΑΡΗΣ 

Αριθ. Ε. 9049 (4) 

Χαρακτηρισμός κατοικημένης περιοχής τμήματος της Εθνικής οδού 
Τρικάλων - Ιωαννίνων στην περιοχή Ανάληψη Τρυγόνας. 

Ο ΝΟΜΑΡΧΗΣ ΤΡΙΚΑΛΩΝ 
' Εχοντας υπόψη: 

1. Την με αριθ. πρωτ. 2417/27.3.1985 αίτηση του Κων/νου 
Πούλιου που υποβλήθηκε στην Υπηρεσία μας για το χαρακτηρισμό 
σαν κατοικημένης περιοχής της ιδιοκτησίας του που βρίσκεται στην 
περιοχή Ανάληψης Τρυγόνας. 

2. Την παρ. 4 του άρθρου 1 του από 23.10.59 Β. Δ/τος «περί 
μέτρων τινών δια την ασφάλεια της υπεραστικής συγκοινωνίας», όπως 
τροποποιήθηκε μεταγενέστερα με το Β. Δ. 301/19.5.64. 

3. Τις με αριθ. Γ 45758/2.11.64, Γ 60327/3.12.65 και Γ3δ 
2218/οικ 2176/20.1.71 εγκυκλίους διαταγές του ΥΔΕ. 

4. Το με αριθ. 712/70 Β. Δ/γμα περί καθορισμού των διατηρου- 
μένων υπό του ΥΔΕ και των περιφερειακών αρχών διανομαρχιακού 
επιπέδου αρμοδιοτήτων και την παρ. 1 του άρθρου 1 του Ν. Δ. 
532/70 κ.λ.π. 

5. Το γνωμοδοτικά σημείωμα του ΥΔΕ που βάσει της παρ. 4 του 
άρθρου 1 του Β. Δ/τος 2310/14.11.59 η αρμοδιότητα για χαρα¬ 
κτηρισμό μιας περιοχής ανήκε στο ΥΔΕ. 

6. Το Π. Δ. 39/1983 «περί μεταβιβάσεως αρμοδιοτήτων του 
Υπουργού Δημ. Έργων στις Περιφερειακές Υπηρεσίες», 

7. Την εγκύκλιο Ε. 33 αριθ. πρωτ. ΕΔ2α/2/41/Φ 2.2.2. του 
ΥΔΕ. 


8. Τη με αριθ. πρωτ. Ε. 4237/21.5.1985 αναφορά της κοινότη¬ 
τας Τρυγόνας με την οποία ζητάει την επέκταση της κατοικημένης 
περιοχής στο παραπάνω τμήμα της Ε. Ο. Τρικάλων Ιωαννίνων. 

9. Τη με αριθ. πρωτ. 2516/14.6.85 συναίνεση της 3ης ΔΕΚΕ 
Λαρίσης για το χαρακτηρισμό της περιοχής σαν κατοικημένης. 

10. Την ομόφωνη γνώμη του Νομαρχιακού Συμβουλίου Δημοσίων 
Έργων Νομού Τρικάλων που διατυπώθηκε στο πρακτικό 18 θέμα 
7/8.8.85 συνεδρίασής του υπέρ του χαρακτηρισμού σαν κατοικημέ- 
νης περιοχής του τμήματος της Ε.Ο. Τρικάλων - Ιωαννίνων στην 
περιοχή Ανάληψη Τρυγόνας. 

11. Το αριθ. 1075/16.10.1985 έγγραφο του Εθνικού Τυπογρα¬ 
φείου, αποφασίζουμε: 

Χαρακτηρίζουμε σαν κατοικημένη περιοχή το τμήμα της Εθνικής 
οδού Τρικάλων - Ιωαννίνων από το μέσον του τεχνικού (γέφυρας - 
χειμάρρου) που βρίσκεται πάνω σ’ αυτήν που είναι και το πέρας της 
χαρακτηρισθείσης ως κατοικημένης περιοχής με την αριθ. Ε. 
59424/21.3.74 απόφασή μας και σε απόσταση απ’ αυτό 325.ΟΟμ. 
προς Τρίκαλα ήτοι από χ.θ. 49+859,69 έως χ.θ. 50+184,69 και 
δη των οικοπέδων που έχουν πρόσωπο επί του τμήματος αυτού και 
ανάντι αυτού ο χαρακτηρισμός ισχύει μόνο για ίδρυση πρατηρίων 
υγρών καυσίμων και γενικά για κυκλοφοριακές συνδέσεις. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Τρίκαλα, 1 Νοεμβρίου 1985 
Ο Νομάρχης 
ΠΕΤΡΟΣ ΡΙΖΟΣ 









